**Ministru kabineta noteikumu projekta**

**„** **Grozījumi Ministru kabineta 1999. gada 15. jūnija noteikumos Nr. 212 “Noteikumi par dabas liegumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 1999. gada 15. jūnija noteikumos Nr. 212 “Noteikumi par dabas liegumiem”” (turpmāk – noteikumu projekts) sagatavots saskaņā ar likuma „Par īpaši aizsargājamām dabas teritorijām” 13. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 1999. gada 15. jūnija noteikumi Nr. 212 „Noteikumi par dabas liegumiem” (turpmāk – noteikumi Nr. 212) nosaka dabas liegumu robežas. Saskaņā ar noteikumiem Nr. 212 līdz šim izveidots 261 dabas liegums.  Laikā, kad izdoti noteikumi Nr. 212 un tika apstiprinātas dabas liegumu robežu shēmas, par pamatu ņemtais kartogrāfiskais materiāls bija pieejams tikai papīra formā vai ar zemu precizitāti, līdz ar to robežu shēmas bija kļūdainas, situācijai dabā neatbilstošas. Tāpat agrāk veidotie dabas liegumu robežu apraksti ir novecojuši, pašreizējai situācijai neatbilstoši, piemēram, mainīti meža kvartālu un nogabalu numuri, sadalīts dabas lieguma robežu identificējošais nekustamais īpašums un tamlīdzīgi. Tādēļ pakāpeniski tiek veikta robežu aktualizēšana, izmantojot aktuālāko pieejamo kartogrāfisko materiālu, sekojošiem dabas liegumiem, kuriem noteikumos Nr. 212 ir saglabājies robežu apraksts:  - dabas liegumam “Gaujienas priedes” (13. pielikums),  - dabas liegumam “Ziemupe” (94. pielikums);  - dabas liegumam “Vecdaugava” (162. pielikums).  Lielai daļai dabas liegumu robežas jau ir noteiktas digitāli vektordatu formātā ar mēroga noteiktību 1:10 000. Tomēr atsevišķos gadījumos pēc robežu digitizēšanas notikušas citu saistīto kartogrāfisko materiālu izmaiņas, piemēram, kadastrāli uzmērītas iepriekš ierādītu zemesgabalu robežas, veikta mežierīcība (mainīta nogabalu konfigurācija) un citas, dabas lieguma robežu noteikšanai svarīgu identifikatoru kartogrāfiskas izmaiņas. Tādēļ šī noteikumu projekta ietvaros veikta atkārtota robežu aktualizēšana dabas liegumam “Lielupes palienes pļavas” (85. pielikums) atbilstoši jaunākajām kadastra robežām.  **Dabas liegums “Gaujienas priedes” (13. pielikums)**  Dabas liegums “Gaujienas priedes” kā Eiropas nozīmes aizsargājamā teritorija (*Natura 2000* teritorija) noteikta boreālo mežu aizsardzībai - viena no tās galvenajām pamatvērtībām ir 175 - 235 gadus vecās priežu audzes, kas atbilst Eiropas Savienības nozīmes prioritāram aizsargājamam biotopam - veci vai dabiski boreālie meži (kods 9010\*).  Saskaņā ar noteikumu Nr. 212 noteikumu 13. pielikumā noteikto dabas lieguma “Gaujienas priedes” robežu aprakstu dabas lieguma robeža no 2. līdz 3. robežpunktam ir noteikta “*uz dienvidrietumiem pa valsts meža 52.kvartāla dienvidu robežu līdz ceļam Valka-Gaujiena*”, kas nesakrīt ar shēmā (un dabas datu pārvaldības sistēmā “OZOLS” (<http://ozols.daba.gov.lv/pub/Life/>) norādīto, tas ir, pēc shēmas konfigurācijas dabas liegumā minētajā posmā ietilpst ne tikai valsts mežs (daļa no zemes vienības ar kadastra apzīmējumu 3648 005 0185), bet arī privātīpašumā esošs mežs (daļa no zemes vienības ar kadastra apzīmējumu 3648 0050 063 (nekustamais īpašums “Silmači”, Gaujienas pagasts, Apes novads), meža 1. kvartāla 1.-4. nogabals). Tas nozīmē, ka kopš noteikumu Nr. 212 pieņemšanas brīža robežu shēma un apraksts nesakrīt, iespējams, robežu apraksts ir bijis kļūdains. Arī 1987. gadā noteiktā botāniskā lieguma “Gaujienas priedes” shēmā redzams, ka dabas lieguma robeža bijusi noteikta pa meža robežu (nevis valsts meža robežu). Savukārt, salīdzinot 1991., 1995. gada un patreizējos mežierīcības datus, redzams, ka valsts meža robeža nav mainījusies. Dabas liegumam ir izstrādāts un 2006. gada 3. februārī ar Vides ministra rīkojumu Nr. 48 apstiprināts dabas lieguma dabas aizsardzības plāns 2005.-2015. gadam, kas pagarināts līdz 2019. gada 31.decembrim. Šajā dabas aizsardzības plānā dabas lieguma platība noteikta 41.9 ha, un tajā ietilpst daļa no AS “Latvijas valsts meži” valdījumā esošā nekustamā īpašuma ar kadastra numuru 3648 006 0007, “Valsts mežs” Gaujienas pagasts, Apes novads zemes vienības ar kadastra apzīmējumu 3648 0050 185. Dabas aizsardzības plānā ir norādīts, ka dabas lieguma teritorijā ir tikai valsts meži. Ņemot vērā iepriekšminētās dabas lieguma robežas apraksta un shēmas nesakritības, 2017. gada 9. augustā veikta teritorijas apsekošana privātīpašumā esošajā zemes vienības ar kadastra apzīmējumu 3648 0050 063 meža 1. kvartāla 1.-4. nogabalā 4,7 ha platībā (turpmāk – apsekotā teritorija). Apsekotās teritorijas raksturojums: mežaudžu ekoloģiskie apstākļi ir līdzīgi kā visā pārējā blakus esošajā dabas lieguma teritorijā – sausieņu meži gāršas un vēra augšanas apstākļos. Visā teritorijā apmēram pirms 20 gadiem ir veikta samērā intensīva pieaugušo koku ciršana, pēc kuras noritējusi dabiska mežaudzes atjaunošanās. Īpaši aizsargājamās augu, sūnu vai ķērpju sugas nav konstatētas, apsekotie meža nogabali neatbilst aizsargājama meža biotopa kvalitātes kritērijiem. Izvērtējamā secināts, ka apsekotās teritorijas mežaudzes patreiz nesniedz būtisku nozīmi dabas lieguma ekoloģisko vērtību uzturēšanai, mežaudzēs iepriekšējās saimniekošanas rezultātā ir būtiski samazināts bioloģiski vērtīgo struktūru apjoms. Līdz ar to ierosināts precizēt dabas lieguma ārējo robežu, izslēdzot no dabas lieguma teritorijas zemes vienības ar kadastra apzīmējumu 3648 0050 063 meža 1. kvartāla 1.-4. nogabalu, vienlaikus tehniski precizējot pārējos ārējās robežas posmus atbilstoši kadastrāli uzmērītajām valsts meža robežām. Daļa dabas lieguma (ZR mala) atrodas elektrolīnijas trases ekspluatācijas aizsargjoslā, kā arī ietver ceļu uz kapsētu (Z gals), tādēļ tiek precizēti arī šie ārējās robežas posmi, lai atvieglotu elektrolīnijas un ceļa apsaimniekošanu.  Noteikumu projekts papildina noteikumus Nr. 212 ar atsauci (4. punkts) uz dabas datu pārvaldības sistēmu “OZOLS”, kurā attēloti visu dabas liegumu ģeotelpiskie dati atbilstoši Ministru kabineta 2014. gada 9. jūnija noteikumiem Nr. 293 “Dabas datu pārvaldības sistēmas uzturēšanas, datu aktualizācijas un informācijas aprites kārtība” |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Dabas aizsardzības pārvalde (turpmāk – DAP). |
| 4. | Cita informācija | Visu noteikumu projektā precizēto dabas liegumu robežu ģeotelpiskie dati būs pieejami dabas datu pārvaldības sistēmā “OZOLS” pēc noteikumu projekta apstiprināšanas Ministru kabinetā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dabas liegumu teritorijās iekļauto zemesgabalu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga palielinājums netiek prognozēts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2017. gada 25. oktobrī ievietots Ministrijas publiskā tīmekļa vietnē: [www.varam.gov.lv](http://www.varam.gov.lv).  Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 14. punkta prasībām, kas paredz, ka tiešās valsts pārvaldes institūcijas elektroniski sagatavotus paziņojumus par līdzdalības procesu iesniedz Valsts kancelejā publicēšanai tās mājaslapā, 2017. gada 25. oktobrī nosūtīts paziņojums par līdzdalības iespējām Ministru kabineta noteikumu projekta izstrādē. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, DAP |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.  Jaunas institūcijas nav jāveido un esošās nav jāreorganizē. |
| 3. | Cita informācija | Nav |

**Anotācijas III, IV un V sadaļa – projekts šo jomu neskar.**

Vides aizsardzības un reģionālās

attīstības ministrs Kaspars Gerhards

Saulīte 67026587

[diana.saulite@varam.gov.lv](mailto:diana.saulite@varam.gov.lv)